Zephany Nurse: Twee families bots buite die hof | Maroela Media
Morne Nurse buite die Wes-Kaapse hooggeregshof. Foto: Catherine Rice/ANA
Die 52-jarige vrou wat Zephany byna 20 jaar gelede uit die hospitaal waar sy gebore is ontvoer het, is Maandag tot effektiewelik tien jaar tronkstraf gevonnis vir ontvoering, bedrog en oortreding van die Kinderwet.
Buite die hof het emosies hoog geloop toe 'n rusie tussen die Nurse-familie en die beskuldigde se familie ontstaan het. Chantall Berry, die suster van Morné Nurse, Zephany se biologiese pa, het gesê die beskuldigde se familie het haar beledig. "Hierdie ou het na my toe gekom en gesê hy gaan die bril van my gesig afklap. Hulle wil net aangaan. Sy [Zephany] behoort aan ons. Sy het ons DNS. Haar DNS sal nooit verander nie," het sy gesê.
'n Familielid van die beskuldigde, wat nie haar naam genoem wil hê nie, het gesê die saak is natuurlik baie emosioneel. "Ons is menslik. Jy kan jou mos indink. Die punt van die saak is dat die familie meer bekommerd is oor Zephany." Sy het gesê hoewel die hof bevind het dat die beskuldigde nie berou oor haar dade het nie, het die beskuldigde wel gesê sy is "jammer vir Zephany en vir die goed wat gebeur het".
Die openbare galery was Maandag volgepak toe regter John Hlophe die vrou van Lavender Hill gevonnis het. Hy het aan haar gesê die pyn wat sy vir die Nurse-familie veroorsaak het, is geweldig groot. "Die minste wat 'n mens van jou kan verwag is om om verskoning te vra, maar jy het gekies om dit nie te doen nie," het hy gesê.
Die beskuldigde het deurentyd tydens die verhoor gehou by haar weergawe van gebeure dat sy Zephany by 'n vrou met die naam Sylvia gekoop het wat aan haar gesê het dat die kind se biologiese ouers haar nie wil hê nie.
Zephany se biologiese ouma, Marilyn Francis, het buite die hof gesê dat Zephany in kontak is met Celeste Nurse, haar biologiese ma, en dat Zephany vir Celeste Sondag gebel het om haar geluk te wens met haar verjaardag. Morné Nurse het ná die vonnisoplegging gesê dat "die genesing nou kan begin" en dat hy bly is die saak is uiteindelik verby.
Nou moet Zephany by wildvreemdes gaan woon en met hulle saamwoon as ouers (wat hulle natuurlik is maar miskien nie in haar gedagtewêreld). Wat 'n verkriklik emosionele gebeurtenis. Vorentoe sal sy 'n outobiografie skryf wat uniek sal wees.
Soos ons almal voel is hier geen wenners in die saak nie, almal gaan lei hieronder, dit is maar die groot rede hoekom mens nie ander mense se babatjie vat nie, hoe het sy gedink, dat dit nooit gaan uitkom nie? Verder aan haar familie, julle kan nie moeilik of handgemeen met Zephany se familie raak nie, hulle is 'n groot onreg aangedoen. Hierdie vrou het selfs in die hof vir hul uitgelag, regtig dit is baie lelik om jou te verlekker in iemand anders se pyn, sy weet hoe seer dit was toe sy haar babatjie verloor het, so… Lees meer »
Ons het werklik n vreemde regstelsel. As jy skuldig bevind word aan ontvoering kry jy effektief 10 jr net omdat jy nie "jammer genoeg is nie..! As jy egter skuldig bevind word aan moord en jy sit met n lang gesig, kry jy 6 jr waarvan jy waarskynlik effektief 3 jr gaan uitdien. Dalk is dit hoekom moord n beter opsie vir die SA misdadigers is.
Om iemand se kind te steel is net wreed en selfsugtig. En die familie weet niks? Moeilik vir my om dit te glo. My kind is wetlik aangeneem en my hele familie het die pad saam met ons gestap…hulle weet alles. Hulle het die hof papiere gesien..ons het niks weggesteek nie. Dis hoe aaneming gedoen word. Nie jy "koop" 'n kind en dis nou maar so nie. My hart bloei vir die jong kind…maar ek voel niks vir die kinderdief nie
Sterkte vir Zephany en haar familie xxx
wat met die gesteelde
Wat met Zephany Nurse gebeur het keur ek nie goed nie maar om die grootmaakmak tot 10 jaar tronkstraf te vonnis het ons hier net EEN benadeelde persoon en dit is Zephany. Die biologiese ouers kry "revenge" maar 'n kind se moeder vir wie sy lief is word van haar verwyder.